கேள்வி: சபா மக்கள் ஐக்கிய முன்னணி - பொது பற்றி நீங்கள் என்ன அறிந்துள்ளீர்கள்?
பதில்: சபா மக்கள் ஐக்கிய முன்னணி (பெர்ஜாயா) 1976-ஆம் ஆண்டு மாநிலத் தேர்தலில் வெற்றி பெற்று; ஐக்கிய சபா தேசிய அமைப்பு எனும் அசுனோ (''USNO'') கட்சியை வெளியேற்றியது. அதன் பின்னர்; 1976-ஆம் ஆண்டில் இருந்து முதல் 1985-ஆம் ஆண்டு வரை வரை 8 ஆண்டுகள் சபா மாநிலத்தை ஆட்சி செய்தது.[https://archive.today/20240524155622/https://www.webcitation.org/5knvFrv9v?url=http://www.geocities.com/hualian_studentclub/pilihanraya/pilihanraya_umum_sabah_1976.htm Malaysia - Pilihan Raya - Pilihan Raya Umum Sabah ( 1976 )] அந்தக் காலக் கட்டத்தில், புவாட் இசுடீபன்ஸ் ''(Fuad Stephens)'' சபா முதலமைச்சர் பதவி வகித்தார். அத்துடன் அவர் இரண்டாவது முறையாகவும் சபா முதலமைச்சர் பதவி வகித்தார். புவாட் இசுடீபனுக்கு முன்னர் ஐக்கிய சபா தேசிய அமைப்பு கட்சியின் தலைவர் முகமது சைட் கெருவாக் ''(Mohammad Said Keruak)'' என்பவர் சபா முதலமைச்சர் பொறுப்பு ஏற்றிருந்தார்.
கேள்வி: சபா மக்கள் ஐக்கிய முன்னணி - இரட்டை ஆறு சோகம் பற்றி தகவல் சொல்.
பதில்: இருப்பினும், புவாட் இசுடீபன்ஸ், முதலமைச்சரான 44 நாட்களுக்குப் பிறகு, 6 சூன் 1976 அன்று கோத்தா கினபாலுவில் நடந்த ஒரு வானூர்தி விபத்தில் அகால மரணம் அடைந்தார். இந்த விபத்து இரட்டை ஆறு சோகம் ''(Double Six Tragedy)'' என்று அழைக்கப்படுகிறது. அந்த விபத்தில், சபா மாநிலத்தின் உள்ளாட்சி மற்றும் வீட்டு வசதி அமைச்சராக இருந்த டத்தோ பீட்டர் சாய்னோட் மொஜுந்தின் ''(Peter Joinud Mojuntin)'' உட்பட சில மாநில அமைச்சர்களும் உயிரிழந்தனர். அதன் பின்னர் அரிஸ் சாலே சபா முதலமைச்சர் பதவியேற்றார்.
கேள்வி: சபா மக்கள் ஐக்கிய முன்னணி - ஜோசப் பைரின் கித்திங்கான் பற்றி விளக்கவும்.
பதில்: 1981-ஆம் ஆண்டு சபா மாநிலத் தேர்தலில், பெர்ஜாயா கட்சி மீண்டும் வெற்றி பெற்றது. இந்த முறை அமோகப் பெரும்பான்மையுடன் வெற்றி பெற்றது. பெர்ஜாயா கட்சி போட்டியிட்ட 48 இடங்களில்; 44 இடங்களில் வெற்றி பெற்றனர்.[https://archive.today/20240524155704/https://www.webcitation.org/5knvG8oeQ?url=http://www.geocities.com/hualian_studentclub/pilihanraya/pilihanraya_umum_sabah_1981.htm Malaysia - Pilihan Raya - Pilihan Raya Umum Sabah ( 1981 )] 1984-இல், பெர்ஜாயா கட்சியின் மூத்த உறுப்பினர் ஜோசப் பைரின் கித்திங்கான்; பெர்ஜாயா கட்சியை விட்டு வெளியேறி பார்ட்டி பெர்சத்து சபா ''(Parti Bersatu Sabah)'' எனும் ஐக்கிய சபா கட்சியை (PBS) உருவாக்கினார். புதிதாக உருவாக்கப்பட்ட ஐக்கிய சபா கட்சி 1985 மாநிலத் தேர்தலில் பெர்ஜெயா கட்சியைத் தோற்கடித்தது.[https://web.archive.org/web/20080314135043/http://www.geocities.com/hualian_studentclub/pilihanraya/pilihanraya_umum_sabah_1985.htm Malaysia - Pilihan Raya - Pilihan Raya Umum Sabah ( 1985 )]
கேள்வி: சபா மக்கள் ஐக்கிய முன்னணி - 1990 சபா மாநிலத் தேர்தல் என்பது என்ன?
பதில்: 1990-ஆம் ஆண்டு சபா மாநிலத் தேர்தலில், பெர்ஜாயாவின் ஆதரவு வெகுவாகக் குறைந்தது. அந்தத் தேர்தலில் ஓர் இடத்தைக் கூட வெல்ல முடியவில்லை; மற்றும் அது ஐக்கிய சபா கட்சியால் (பிபிஎஸ்) வெளியேற்றப்பட்டது.[https://web.archive.org/web/20080314135043/http://www.geocities.com/hualian_studentclub/pilihanraya/pilihanraya_umum_sabah_1985.htm Malaysia - Pilihan Raya - Pilihan Raya Umum Sabah ( 1985 )][https://archive.today/20240524155741/https://www.webcitation.org/5knvGdIF8?url=http://www.geocities.com/hualian_studentclub/pilihanraya/pilihanraya_umum_sabah_1990.htm Malaysia - Pilihan Raya - Pilihan Raya Umum Sabah ( 1990 )] இதன் பின்னர் தீபகற்ப மலேசியாவைத் தளமாகக் கொண்ட அம்னோ (UMNO); சபா அம்னோ கட்சியை உருவாக்குவதற்கு ஐக்கிய சபா தேசிய அமைப்பு எனும் அசுனோவுடன் (USNO) இணைக்கப்பட்டது. அசுனோவின் தலைவர் துன் முசுதபா அருன் சபா அம்னோவின் முதல் தலைவரானார். அதே வேளையில் அரிஸ் சாலே சபா அம்னோவின் ஆலோசகரானார்.